Karting: Suċċess għal erba' sewwieqa Maltin fi Sqallija Erba' sewwieqa Maltin tat-tlielaq tal-Karting, Gianluca Dingli, Micah Scicluna, Kieran Galea, u Nicholas Borg għadhom kemm irritornaw mis-seba' round tal-kampjonat Rok Cup Sicilia. Is-sewwieqa Maltin ippjanaw li jieħdu sehem f'żewġ klassijiet differenti, is-Super Rok u l-Klassijiet tas-Senior Rok iżda minħabba nuqqas ta' sewwieqa Sqallin l-aktar minħabba s-sitwazzjoni attwali ta' Covid-19, Karting Sicilia ddeċidiet li tagħmel klassi waħda Tag 125. Din il-klassi kienet komposta minn 10 sewwieqa li jsuqu karts b'magni differenti, Vortex, Rotax u Iame. Is-sewwieqa Maltin iddominaw it-tiġrijiet kollha b'rendiment tajjeb u riżultati mill-aqwa. Gianluca Dingli spiċċa fl-ewwel post fis-Super Rok, filwaqt li Micah Scicluna, Kieran Galea, u Nicholas Borg spiċċaw l-ewwel, it-tieni u t-tielet rispettivament fil-Klassi Senior Rok. Gianluca Dingli rebaħ ukoll klassi konġunta b'vantaġġ konsiderevoli mat-tieni runner up. Dawn is-sewwieqa Maltin tal-Karting kienu taħt il-gwida ta' GLD Racing Malta mmexxi minn l-istess Gianluca Dingli.